Document ID: 32011R0521
Publication Date: 2011-05-26

Title and Content:
IZVEDBENA UREDBA KOMISIJE (EU) št. 521/2011
z dne 26. maja 2011
o spremembi Uredbe (ES) št. 620/2009 o upravljanju uvozne tarifne kvote za visokokakovostno goveje meso
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144(1) in člena 148 v povezavi s členom 4 Uredbe,
ob upoštevanju naslednjega:
(1)
Da se izogne špekulativnim zahtevkom za uvozna dovoljenja, ki se dodelijo v skladu z Uredbo Komisije (ES) št. 620/2009 (2), in zagotovi, da se uvozna dovoljenja dodelijo dejanskim uvoznikom, je treba na primerno raven določiti zgodovinsko referenčno količino uvoženega govejega in telečjega mesa kot pogoj za zahtevek za uvozno dovoljenje.
(2)
Da se izogne napačni razlagi, je treba pojasniti zahteve za visokokakovostno meso iz Priloge I k Uredbi (ES) št. 620/2009; zlasti je treba natančneje pojasniti, da se minimalna vsebnost energije uporablja za vso krmo ter da se telice in junci nanašajo na kategoriji E oziroma C dela A Priloge V k Uredbi (ES) št. 1234/2007.
(3)
Uredbo (ES) št. 620/2009 je zato treba ustrezno spremeniti.
(4)
Ker se naslednje kvotno leto začne 1. julija 2011, se ta uredba uporablja od navedenega datuma in za zahtevke za dovoljenja, vložena za to obdobje.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 620/2009 se spremeni:
1.
v členu 3(2) se doda naslednji pododstavek:
„Za uporabo člena 5 Uredbe (ES) št. 1301/2006 vlagatelj zahtevka za izdajo uvoznega dovoljenja ob vlogi svojega prvega zahtevka za določeno kvotno obdobje predloži dokaz, da je v vsakem od dveh obdobij iz člena 5 Uredbe (ES) št. 1301/2006 uvozil najmanj 100 ton proizvodov, zajetih v delu XV Priloge I k Uredbi (ES) št. 1234/2007.“;
2.
Priloga I se spremeni v skladu s Prilogo k tej uredbi.
Člen 2
Ta uredba začne veljati na dan po objavi v Uradnem listu Evropske unije.
Uporablja se od začetka kvotnega leta 1. julija 2011 in za zahtevke za dovoljenja, vložena za to obdobje.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. maja 2011

Classification:
Level 1 Topics: 100149
100147
100157
100156
Level 2 Topics: 100191
100192
100254
100215
100250
Level 3 Topics: 2519
1277
2450
2737
1268
All Topics: 1224
161
2078
2450
4682